**Zagotavljanje toplega obroka za učence in dijake, za katere je v času zaostrenih epidemioloških razmer organizirano izobraževanje na daljavo**

Občina Postojna, v sodelovanju z osnovnimi in srednjimi šolami na svojem območju, **objavlja poziv učencem in dijakom**, ki se izobražujejo na daljavo in imajo prebivališče v Občini Postojna, da se prijavijo na brezplačni topli obrok.

V skladu s kriterijem, ki ga je podalo Ministrstvo za izobraževanje, znanost in šport, so do brezplačnega toplega obroka upravičeni učenci in dijaki, pri katerih povprečni mesečni dohodek na osebo, ugotovljen v odločbi o otroškem dodatku ali državni štipendiji ali odločbi na podlagi vloge za priznanje pravice do subvencije malice ali kosila, **ne presega 382,82 EUR** (3. dohodkovni razred otroškega dodatka oziroma 2. razred državne štipendije). Brezplačni topli obrok pripada tudi učencem in dijakom, ki so nameščeni v rejniško družino.

Učenci in dijaki se na topli obrok prijavijo preko šole, ki jo obiskujejo, le-ta pa za učence, ki so prijavljeni na šolsko kosilo, upravičenost do brezplačnega obroka preveri v CEUVIZ.

**Učenci in dijaki oziroma njihovi starši, ki prebivajo v Občini Postojna, topli obrok prevzamejo na šoli, ki hrano pripravlja.**

OŠ Antona Globočnika pripravlja hrano za učence OŠ Antona Globočnika Postojna in OŠ Miroslava Vilharja Postojna (matična šola) ter dijake Šolskega centra Postojna.

OŠ Prestranek pripravlja hrano za učence OŠ Prestranek in podružnične šole OŠ Miroslava Vilharja Postojna v Hruševju. Učenci POŠ Hruševje topli obrok prevzemajo na POŠ Hruševje.

SGLŠ Postojna pripravlja hrano za dijake SGLŠ Postojna.

Izjemoma bo za učence in dijake, ki obroka ne morejo prevzeti, organizirana dostava toplega obroka na dom ali na ustrezno razdelilno točko v lokalni skupnosti.

Podpisano prijavnico oddajte v najkrajšem možnem času oz. najkasneje do **torka, 10. 11. 2020**, na e-naslov šole, ki jo obiskujete:

- OŠ Miroslava Vilharja Postojna: kuhinja.vilhar@guest.arnes.si

- OŠ Antona Globočnika Postojna: racunovodstvo@osagpostojna.si

- OŠ Prestranek: os.prestranek@guest.arnes.si

- SGLŠ Postojna: nastja.rovan@guest.arnes.si

Dijakom Šolskega centra Postojna je prijavni obrazec za topli obrok na voljo na spletni strani šole.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJAVNICA ZA TOPLI OBROK v času izobraževanja na daljavo**

Spodaj podpisani prijavljam svojega otroka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki obiskuje \_\_\_\_\_\_\_\_ razred, na brezplačni topli obrok v času zaostrenih epidemioloških razmer - izobraževanje na daljavo.

 *(Ustrezno obkroži):*

1. Topli obrok bomo prevzeli na šoli.
2. Prosim za dostavo toplega obroka na domači naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 zaradi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(obvezno navedite vzrok).

Telefonska številka, na kateri sem dosegljiv zaradi nadaljnjih usklajevanj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*S prijavo dovoljujem, da se posredovani podatki uporabijo za organizacijo priprave in prevzema toplega obroka.*

Datum:\_\_\_\_\_\_\_\_\_\_\_\_\_\_\_\_ Podpis starša ali skrbnika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_